User:Minishka/sandbox

 Минезанг  (нем. Minnesang, "Љубавне песме") је најстарија уметничка лирика световног карактера писана на немачком језику. Развио се у Немачкој и Аустрији почетком 12. века и представљао је писане песме са љубавном тематиком (нем. Minnelied), које су изводили минезенгери (нем. Minnesänger).

Минезанг име добија по старонемачкој речи Minne, која је значила љубав, а творци ове световне поезије су били ваганди - путујући песници, луталице, бивши манастирски ђаци као и пропали студенти.

Историја
Постоји више теорија о настанку минезанга. Дуго се сматрало да води порекло од провансалских трубадура из Француске, али поједини теоретичари тврде да води порекло од Арапске љубавне лирике, која се у 9. и 10. веку изводила на дворовима у Шпанији. На минезанг је утицала и поезија на латинском, па је као инспирација послужила тема љубави какву је и сам Овидије разуме - пожртвовано служење изабраници.

Током ране фазе минезанга се развијају два центра: дунавски и рајнски. Најстарији текстови датирају из 1150. године, а међу првим минезенгерима се сматрају Der von Kürenberg и Dietmar von Aist, најпознатији представници дунавског центра, у ком је снажан утицај француске трубадурске лирике. Са друге стране су за рајнски центар карактеристични провансалса осећања и трувери са југа Француске. Представници ове групе су Фридрих вон Хаузен (нем. Friedrich von Hausen) и Хајнрих вон Фелдеке (Heinrich von Veldeke).

Одлике минезанга
Паралелно са минезангом се развија и витешка култура, због чега су носиоци ове лирике дворски певачи, витезови или ритери. Основна тематика минезанга је унутрашња борба између витешког кодекса части, који је подразумевао храброст, одмереност, постојаност као и верност Богу и владару, али са друге стране и верност изабраници - дворској дами, којој је могао да се диви само из даљине и према којој је потискивао осећања. Витез је у песмама опевавао њену спољашњу и унутрашњу лепоту, исказивао дивљење, а став дворске даме се мењао са временом развоја минезанга - у раном минезангу  она такође исказује своја осећања, док у  високом минезангу  она представља хладну, дистанцирану и често охолу особу. У класичној фази минезанга  човек тежи ослобођењу асkетских стега. У позној фази минезанга  су у центру село и свет сељака.

Написавши текст, минезенгери компонују своје песме и заиста их певају, али данас нема сачуваних података о мелодијама, већ само написани стихови.

Форма
Посебна пажња се посвећивала форми, због чега су ритам, метрика и стилска средства била значајна за допринос мелодичности.

По форми се разликују:


 * 1) Lied - врста лирске песме најсличнија канцони.
 * 2) Leich - врста лирске песме слична Лиду али обимније и сложеније форме
 * 3) Spruch - врста дидактичке песме којом су се преносиле разне поруке

Према садржају се разликују:


 * 1) Minnelied  - дивљење (недостижној) дами
 * 2) Mädchenlied - "женски стихови" у којима се жена или девојка најчешће жали због одласка или неверства вољеног
 * 3) Naturlied - песме о природи
 * 4) Botenlied - песме о весницима у којима гласним обавештава заљубљене да је време да се растану
 * 5) Tagelied - јутарње песме у којима је описан растанак двоје заљубљених (наставак Botenlied)
 * 6) Klagelied - тужбалице
 * 7) Loblied - похвалне песме
 * 8) Scheltlied - погрдне песме
 * 9) Kreuzzuglied - крсташке песме у којима су тема крсташки ратови

== Значајни немачки минезенгери ==


 * Рани минезанг
 *  Friedrich von Hausen 
 *  Henry VI, Holy Roman Emperor 
 *  Heinrich von Veldeke 
 *  Reinmar der Fiedler 
 *  Spervogel 


 * Класични минезанг
 * Albrecht von Johansdorf
 * Bernger von Horheim
 * Gottfried von Strassburg
 * Hartmann von Aue
 * Heinrich von Morungen
 * Reinmar von Hagenau
 * Walther von der Vogelweide
 * Wolfram von Eschenbach


 * Позни минезанг
 * Reinmar von Brennenberg
 * Regenbogen
 * Friedrich von Sonnenburg
 * Gottfried von Neifen
 * Heinrich von Meissen (Frauenlob)
 * Hugo von Montfort
 * Konrad von Würzburg
 * Neidhart
 * Otto von Botenlauben
 * Reinmar von Zweter
 * Hawart
 * Süßkind von Trimberg
 * Der Tannhäuser
 * Ulrich von Liechtenstein
 * Walther von Klingen
 * Johannes Hadlaub
 * Muskatblüt
 * Der von Wissenlo
 * Oswald von Wolkenstein

Примери Minnelied
Средњевисоко немачки              Српски

Dû bist mîn, ich bin dîn:                  Ти си моја, ја сам твој -

des solt dû gewis sîn. То сигурно знаш.

dû bist beslozzen                            Закључана си

in mînem herzen. У срцу мом.

verlorn ist das slüzzelîn:                 Кључ је изгубљен -

dû muost immer drinne sîn! Бићеш заувек тамо.

Види и:

 * Високи средњи век
 * Немачка књижевност
 * Дворски витешки роман

Литература

 * Pregled nemačke književnosti od početka do vajmarske klasike, Aleksanra Lazić - Gavrilović; Filološki fakultet Univerziteta u Beogradu; Beograd 2021.